smcproject/ml-wiki-sentences huggingface dataset:
പടിഞ്ഞാറ് ഭാഗത്തു കൂടി ചിത്താരി പുഴ ഒഴുകുന്നു.
രാവണീശ്വരം എന്നത് നാടിന്റെ പൊതുപേരാണ്.
മാക്കി, കൊട്ടിലങ്ങാട്,വാണിയംപാറ,പാടിക്കാനം,മുക്കൂട് തുടങ്ങിയ  നിരവധി പ്രദേശങ്ങൾ ചേർന്നതാണ് രാവണീശ്വരം.
രാവണീശ്വരത്തിനു ഒരു ഐതിഹ്യം ഉണ്ട്.
നാട്ടിലെ ഏറ്റവും പഴക്കം ചെന്ന ആരാധനാലയമാണ് രാവണീശ്വരം പെരും ത്രികോവിലപ്പൻ ക്ഷേത്രം.
ക്ഷേത്ര വളപ്പിൽ ഒരു ഗുഹയുണ്ട്.
ശിവ ഭക്തനായ രാവണൻ ശിവനെ ആരാധിക്കാനും പ്രാർത്ഥിക്കാനും ഉപയോഗിച്ച സ്ഥലമാണ്‌ ഈ ഗുഹയെന്നു പറയപ്പെടുന്നു.
രാവണീശ്വരം നെല്ലെടുപ്പ് സമരം
രണ്ടാം ലോകമഹായുദ്ധഫലമായി മലബാറിൽ തുടങ്ങിയ കടുത്ത ഭക്ഷ്യക്ഷാമകാലത്തു് ജന്മിമാർ നെല്ല് പൂഴ്ത്തിവെച്ചു് കരിഞ്ചന്തയിൽ വിൽക്കുന്നതിനെതിരെ, കർഷകസംഘത്തന്റേയും, കമ്മ്യൂണിസ്റ്റ് പാർട്ടിയുടേയും നേതൃത്വത്തിൽ ജനങ്ങൾ നടത്തിയ കാർഷിക സമരങ്ങളിലൊന്നാണു് രാവണീശ്വരം നെല്ലെടുപ്പ് സമരം .
രാവണേശ്വരത്താണ് ഇതിന്റെ ആദ്യത്തെ ആലോചനാ യോഗം നടന്നത്.
1948-ലാണു രാവണീശ്വരം നെല്ലെടുപ്പ് സമരം നടന്നത്.
കെ. മാധവൻ , പി. അമ്പു നായർ, എം.ഹരിദാസ്, കല്ലുവരമ്പത്ത് കണ്ണൻ എന്നിവർ സമരത്തിനു നേതൃത്വം വഹിച്ചു.
"ഒതുക്ക്-രാവണീശ്വരത്തിന്റെ ചരിത്രം"-രവീന്ദ്രൻ രാവണീശ്വരം
"ഓർമ്മ"- ഡോ.എ.അശോകൻ ↑ എൽ.എസ്.ജി കേരള
രാവണോദ്ഭവം ആട്ടക്കഥ
രാവണനെ നായകനാക്കി കഥകളിക്കു വേണ്ടി ചിട്ടപ്പെടുത്തിയിട്ടുള്ള ഒരു ആട്ടക്കഥയാണ് രാവണോത്ഭവം .
കല്ലേക്കുളങ്ങര രാഘവപ്പിഷാരടിയാണ് ഈ ആട്ടക്കഥയുടെ രചയിതാവ് .
രാവണോത്ഭവം കഥകളി വളരെ അപൂർവമായി അരങ്ങത്തു കാണാറുള്ള ഒരു കഥയാണ്.
പക്ഷേ അഭിനയത്തിനും മേളക്കൊഴുപ്പിനും ധാരാളം സാധ്യതയുള്ള ഒന്നാണിത്.
മൂന്ന് ചുവന്നതാടി വേഷങ്ങൾ ഒന്നിച്ച് അരങ്ങത്തെത്തുന്നതും ഈ കഥയുടെ പ്രത്യേകതയാണ് കഥാസാരം
മാലി സുമാലി മാല്യവാൻ എന്നീ അസുരന്മാർ ഭൂമിയും പാതാളവും അടക്കി വാഴുന്നകാലം.
സം ന്യാസികളേയും സ്ത്രീകളേയും എല്ലാം അവർ യഥേഷ്ടം ഉപദ്രവിക്കാൻ തുടങ്ങിയപ്പോൾ സംന്യാസിമാർ പരാതിയുമായി വൈകുണ്ഠത്തിൽ എത്തി വിഷ്ണുഭഗവാനെ കണ്ട് സങ്കടം ഉണർത്തിച്ചു.
ഇവരിൽ നിന്നു എങ്ങനെയെങ്കിലും ഞങ്ങളെ രക്ഷിക്കണം എന്നു ഇവർ ഭഗവാനോടു കേണപേക്ഷിച്ചു.
അപ്പോൾ ഭഗവാൻ അവരുടെ മരണം അടുത്തു തന്നെ ഉണ്ടാവുമെന്ന് പറഞ്ഞ് അവരെ സമാധാനിപ്പിച്ചയച്ചു.
തുടർന്ന് നാരദ മഹർഷി ഈ വിവരം അറിഞ്ഞു മാല്യവാന്റെ കൊട്ടാരത്തിൽ എത്തി വിഷ്ണു ഭഗവാൻ മാല്യവാനെ അടുത്തു തന്നെ കൊല്ലുന്നതായിരിക്കും എന്നു അറിയിച്ചു.
ഇതിനു കാരണക്കാരൻ ദേവേന്ദ്രനാണെന്നും കൂട്ടിത്തല്ലിക്കുന്നതിൽ സന്തോഷം കണ്ടെത്തുന്ന നാരദൻ മാല്യവാനെ അറിയിക്കുന്നു.
ക്രുദ്ധനായ മാല്യവാൻ സഹോദരന്മാരായ മാലി സുമാലി ഇവരുമായി ആലോചിച്ച് ദേവേന്ദ്രനുമായി യുദ്ധത്തിനു പുറപ്പെടുന്നു.
ഇന്ദ്രലോകത്ത് പൊരിഞ്ഞ യുദ്ധം തന്നെ നടന്നു.
അവസാനം ഇന്ദ്രൻ തോല്പിക്കപ്പെടുമെന്നു തീർച്ചയായപ്പോൾ വിഷ്ണുഭഗവാൻ മാലിയുടെ കഴുത്തറുത്ത് കൊന്നു.
ജീവനിൽ പേടിച്ച് സുമാലിയും മാല്യവാനും പാതാള ലോകത്തിലേക്കു ഒളിച്ചോടി.
വിശ്രവസ്സിന്റെ മകനായ കുബേരൻ തന്റെ അച്ഛന്റെ അനുവാദത്തോടുകൂടി രാക്ഷസന്മാർ ഉപേക്ഷിച്ച ലങ്കയിൽ താമസം ആയി.
പുഷ്പക വിമാനം സ്വന്തമായി ലഭിച്ച കുബേരൻ രാജകീയമായി അവിടെ താമസിച്ചു.
സുമാലിയുടെ മകളായ കൈകസി  വിശ്രവസ്സു മഹർഷിയെ ശുശ്രൂഷിച്ചു അദ്ദേഹത്തിന്റെ ഭാര്യാപദം സ്വീകരിക്കുന്നു.
കൈകസിയിൽ വിശ്രവസ്സിനു രാവണൻ, കുംഭകർണ്ണൻ, വിഭീഷണൻ എന്നീ പുത്രന്മാരും   ശൂർപ്പണഖ  എന്ന പുത്രിയും ഉണ്ടാകുന്നു.
ഒരു ദിവസം രാവണൻ തന്റെ അമ്മയുടെ മടിയിൽ കിടക്കുന്ന സമയത്ത് അമ്മയുടെ കണ്ണിൽ നിന്ന് ഒരു തുള്ളി കണ്ണീർ മുഖത്ത് വീഴുന്നു.
അമ്മയുടെ കണ്ണീരിന്റെ കാരണം അന്വേഷിച്ച രാവണൻ തന്റെ മക്കളുടെ ദുർഗതിയും  കുബേരന്റെ ഐശ്വര്യവും ആണ് കാരണം എന്ന് മനസ്സിലാക്കുന്നു.
തന്റെ രണ്ടു സഹോദരന്മാരുമായി താൻ ഉടൻ തന്നെ തപസ്സിനു പോകുന്നു എന്ന് പറഞ്ഞു  രാവണൻ കുംഭകർണ്ണനെയും വിഭീഷണനെയും കൂട്ടി ബ്രഹ്മാവിനെ തപസ്സു ചെയ്യാൻ ഗോകർണ്ണത്തിൽ എത്തുന്നു.
ഘോരമായ തപസ്സു കൊണ്ടൊന്നും ബ്രഹ്മാവ്‌ പ്രീതനാകുന്നില്ല എന്ന് കണ്ടു  രാവണൻ തന്റെ പത്ത്  തലകൾ  ഓരോന്നായി അറുത്ത് ഹോമിക്കുന്നു.
ആദ്യത്തെ തല അറുത്തു ഹോമിച്ചു,ആയിരം വർഷങ്ങൾ കഴിഞ്ഞിട്ടും ഒന്നും സംഭവിക്കുന്നില്ല, രണ്ട്, മൂന്ന്, നാല് അങ്ങനെ ഒൻപതു തലകളും ഹോമിച്ചു  കഴിഞ്ഞു.
ഏതായാലും ഇനി പിൻവാങ്ങുന്ന പ്രശ്നം ഇല്ലെന്നു തീരുമാനിച്ചു, ഭക്തൻ ജീവത്യാഗം ചെയ്താലും പ്രത്യക്ഷപ്പെടാത്ത ബ്രഹ്മാവിനു ദുഷ്കീർത്തി ഉണ്ടാക്കുവാൻ വേണ്ടി തന്റെ പത്താമത്തെ തലയും  അറുത്തു ജീവത്യാഗം ചെയ്യാൻ തുടങ്ങുമ്പോൾ ഗത്യന്തരമില്ലാതെ ബ്രഹ്മാവ്‌ പ്രത്യക്ഷപ്പെടുന്നു.
അല്പം കോപത്തിലും  അതിൽ കൂടുതൽ  പുച്ഛത്തോടെയും ബ്രഹ്മാവിനെ സ്വീകരിച്ച രാവണൻ സമസ്ത ലോകവും ജയിച്ചു സമ്പത്തും കീർത്തിയും സ്വായത്തമാക്കുന്നതിനുള്ള വരവും ഒരു മനുഷ്യനാൽ അല്ലാതെ ആരാലും വധിക്കപ്പെടുകയില്ല എന്ന വരവും വാങ്ങുന്നു.
തന്റെ സഹോദരന്മാർക്കും ഇഷ്ടവരങ്ങൾ കൊടുക്കണമെന്ന് അപേക്ഷിച്ചു ബ്രഹ്മാവിനെ യാത്രയാക്കുന്നു.
ഇന്ദ്രപദം ആഗ്രഹിച്ച കുംഭകർണ്ണനു അബദ്ധതിൽ നിദ്രാപദവും തന്റെ ആഗ്രഹം അനുസരിച്ച് വിഷ്ണുഭക്തി വിഭീഷണനും കിട്ടുന്നു.
എന്നാൽ ഇവരുടെ ബുദ്ധിമോശത്തെ പറ്റി അറിഞ്ഞ രാവണൻ ക്രുദ്ധനായി ഇനി രാക്ഷസരാജ്യം ഭരിക്കാൻ ഞാൻ മാത്രം മതി എന്ന് ഘോഷിച്ചു ലങ്കയിൽ വന്നു ഭാവി പരിപാടി ആസൂത്രണം ചെയ്യുന്നു.
രണ്ടാം ലോകമഹായുദ്ധഫലമായി മലബാറിൽ തുടങ്ങിയ കടുത്ത ഭക്ഷ്യക്ഷാമകാലത്തു് ജൻമിമാർ നെല്ല് പൂഴ്ത്തിവെച്ചു് കരിഞ്ചന്തയിൽ വിലക്കുന്നതിനെതിരെ, കർഷകസംഘത്തന്റേയും , കമ്മ്യൂണിസ്റ്റ് പാർട്ടിയുടേയും നേതൃത്വത്തിൽ ജനങ്ങൾ നടത്തിയ കാർഷിക സമരങ്ങളിലൊന്നാണു് രാവണീശ്വരം നെല്ലെടുപ്പ് സമരം .
1940 -കളിൽ നടന്ന രാഷ്ട്രീയ സമരങ്ങളെ തുടർന്നു് കേരളത്തിലെ കമ്യൂണിസ്റ്റ് പാർട്ടിക്ക് കർഷകരിൽ നിന്നും തൊഴിലാളികളിൽ നിന്നും നല്ല അംഗീകാരം കിട്ടിതുടങ്ങിയിരുന്നു.
രണ്ടാം ലോകയുദ്ധഫലമായി തുടങ്ങിയ  ഭക്ഷ്യക്ഷാമം വടക്കേമലബാറിൽ സ്വാതന്ത്ര്യത്തിനു് ശേഷവും തുടർന്നു.
നാട്ടിൽ പട്ടിണിയും ദാരിദ്ര്യവും വളരെ വർധിച്ചു.
സർക്കാർ മുമ്പ് ഏർപ്പെടുത്തിയിരുന്ന റേഷനിങ് സമ്പ്രദായം  കോൺഗ്രസ് സർക്കാർ എടുത്തുകളഞ്ഞതു് കരിഞ്ചന്തക്കാർക്കു് സഹായകരമായി.
കർഷകസംഘവും കമ്മ്യൂണിസ്റ്റുകാരം ഇതിനെ എതിർത്തു.
ഭക്ഷണക്ഷാമം നാട്ടിൽ രൂക്ഷമായപ്പോൾ.
കർഷകസംഘം വീണ്ടും റേഷനിങ് സമ്പ്രദായം നടപ്പിലാക്കാനും അഴിമതിയില്ലാത്ത ഒരു നെല്ലെടുപ്പ് വ്യവസ്ഥ നടപ്പിൽ വരുത്താനും ശക്തമായ പ്രക്ഷോഭങ്ങൾ നടത്തി
ജന്മിമാർ തങ്ങളുടെ സ്വന്തം ആവശ്യത്തിനുള്ള നെല്ല് കഴിച്ച് ബാക്കി സർക്കാരിന് കൊടുക്കണമെന്നാണ് നിയമം.
അവരത് ചെയ്യാതെ നെല്ല് പൂഴ്ത്തിവെച്ചു് കരിഞ്ചന്തയിൽ വിറ്റ് കൊള്ളലാഭമുണ്ടാക്കി.
ജനങ്ങൾക്ക് പണം കൊടുത്താലും അരി കിട്ടാനില്ലത്തപ്പോൾതന്നെ കരിഞ്ചന്തയിൽ അമിതവിലയ്ക്ക് ഇഷ്ടംപോലെ നെല്ലുകിട്ടും എന്ന അവസ്ഥ വന്നു..
ഈ പശ്ചാത്തലത്തിലായിരുന്നു കൽക്കത്തയിൽ 1948 ഫെബ്രുവരി 28 മുതൽ മാർച്ച് 6 വരെ കമ്യൂണിസ്റ്റ് പാർട്ടിയുടെ രണ്ടാം പാർട്ടി കോൺഗ്രസ് നടന്നതു് സ്വാതന്ത്ര്യത്തെയും ഇന്ത്യയിലെ സ്ഥിതികളും സമ്മേളനം വിലയിരുത്തുകയും കൽക്കത്ത തീസിസ് അംഗീകരിക്കുകയും ചെയ്തു.
‌ഇതേ തുടർന്നു് വടക്കേമലബാറിൽ നെല്ലെടുപ്പ് സമരങ്ങൾ ശക്തമായി.
രാവണേശ്വരം നെല്ലെടുപ്പ്
ഭക്ഷ്യക്ഷാമം കഠിനമായപ്പോൾ കമ്യൂണിസ്റ്റ് പാർട്ടി സമരപരിപാടികൾ ആസൂത്രണം ചെയ്യാനായി രാവണേശ്വരത്ത് പ്രതിനിധികളുടെ ഒരു സമ്മേളനം വിളിച്ചുകൂട്ടി.
ജന്മിമാരുടെ നെല്ല് പൂഴ്ത്തിവയ്പിനെതിരായ സമരങ്ങളെക്കുറിച്ച് ചർച്ച ചെയ്തു.
പണംകൊടുത്ത് നെല്ലെടുക്കണമോ, കൊടുക്കാതെ നെല്ലെടുത്ത് വിതരണം ചെയ്യണമോ എന്ന കാര്യത്തിൽ ചർച്ച നടന്നു.
താലൂക്കു് നേതാക്കളായ കെ. മാധവൻ , പി. അമ്പു നായർ , പി. ചാത്തു .
എം. ഹരിദാസ് എന്നിവർ ഈ ചർച്ചകളിൽ പങ്കെടുത്തു..
തുടർന്നു് ജന്മിമാർക്ക് പണം കൊടുത്ത് നെല്ലെടുത്ത് വിതരണം ചെയ്യണം എന്ന തീരുമാനമെടുത്തു .
1948 ഏപ്രിൽ 16-നു് പി. അമ്പു നായരുടെയും , എം. ഹരിദാസിന്റെയും നേതൃത്വത്തിൽ കർഷകർ പുല്ലൂരിലെ കുണ്ടിലായരുടെ ഇല്ലത്ത് നെല്ലെടുപ്പിനായി എത്തി.
നാട്ടുകാരുടെ ദുരിതം ഇവർ കുണ്ടിലായരെ അറിയിചു.
30 പറ നെല്ലെടുത്തു് അവിടെവച്ചുതന്നെ വിതരണം ചെയ്തു.
നെല്ലു് വാങ്ങാനായി എത്തിയ ആളുകൾക്കെല്ലാവർക്കും നെല്ല് കൊടുക്കാൻ തികയാതെവന്നപ്പോൾ, ജന്മിയായ മണിയൻ പട്ടരുടെ മഠത്തിലേക്ക് ജാഥയായി ചെന്നു.
ജനങ്ങളുടെ നിർബന്ധത്തിനു വഴങ്ങി നെല്ലുകൊടുത്തുവെങ്കിലും പണം വാങ്ങാൻ കൂട്ടാക്കിയില്ല.
പണം മുറുക്കാൻ ചെല്ലത്തിലിട്ട് അവർ മടങ്ങി.
പോലീസ് മർദ്ദനം
നെല്ലെടുപ്പിനെത്തുടർന്ന് പോലീസ് ഭീകരമായ മർദ്ദനമഴിച്ചുവിട്ടു.
അടോട്ട്, രാവണേശ്വരം എന്നിവിടങ്ങളിലാണ് കടുത്ത മർദ്ദനങ്ങൾ നടന്നത്.
വീട്ടിൽകയറി സ്ത്രീകളെയും കുട്ടികളെയും അടക്കം മർദ്ദിച്ചു.
പാത്രങ്ങളും മറ്റും തച്ചുടച്ചു.
നിരവധിപേരെ അറസ്റ്റുചെയ്തു.
എം. ഹരിദാസ് , അടക്കമുള്ള നേതാക്കൾ ഒളിവിൽപ്പോയി.
ദുസ്സഹമായ ഒളിവുജീവിതം നയിച്ചു രോഗിയായ ഹരിദാസിനെ കോട്ടച്ചേരി കുന്നുമ്മലിൽവച്ച് അറസ്റ്റുചെയ്തു.
കടുത്തമർദ്ദനമേറ്റ് 7 മാസവും 13 ദിവസവും ഹോസ്ദുർഗ് ലോക്കപ്പിലിട്ടു.
നെല്ലെടുപ്പ് കേസിൽ പി. അമ്പുനായർ , എം. ഹരിദാസ് , കല്ലുവരമ്പത്ത് അപ്പക്കുഞ്ഞി, എൻ. കുഞ്ഞിക്കണ്ണൻ നായർ, ടി. കുഞ്ഞിക്കണ്ണൻ പണിക്കർ, കല്ലുവരമ്പത്ത് കണ്ണൻ, ടി. ഗോവിന്ദൻ നായർ തുടങ്ങി 20 പേർ പ്രതികളായി.
ലോക നാട്ടറിവ് ദിനം
ആഗസ്റ്റ് 22 ലോക നാട്ടറിവ് ദിനമാണ്.
മാനവരാശി സഹസ്രാബ്ദങ്ങൾകൊണ്ട് അനുഭവങ്ങളിലൂടെ നേടിയ അറിവുകളും ശേഷിപ്പുകളും സംരക്ഷിക്കുന്നതിനാണ് നാട്ടറിവ് ദിനം ആചരിക്കുന്നത്.
ഗ്രാമീണ ജനതയുടെ ജീവിതരീതി, കലാപൈതൃകം, ആചാരവിശ്വാസങ്ങൾ, തുടങ്ങി നമ്മുടെ സാംസ്കാരിക സമ്പത്ത് മുഴുവൻ നാട്ടറിവിൽ ഉൾപ്പെടുന്നു.
ഐതിഹ്യങ്ങളും നാട്ടുസംഗീതവും, വാമൊഴിചരിത്രവും, നാടോടിക്കഥകളും, ഭക്ഷണരീതിയും നാട്ടുചികിത്സയും കൃഷിയറിവുകളുമെല്ലാം നാട്ടറിവാണ്.
നമ്മുടെ ഈ അമൂല്യമായ സാംസ്കാരിക സമ്പത്തിനെ വരും തലമുറയ്ക്കായി കാത്തുസൂക്ഷിക്കേണ്ട ഉത്തരവാദിത്തവും കടമയും ഒരിക്കൽക്കൂടി ഓർമ്മിപ്പിക്കുകയാണ് ലോക നാട്ടറിവ് ദിനം.
1846 ഓഗസ്ത് 22-ന് ഇംഗ്ലീഷുകാരനായ വില്യം ജെ. തോംസ് ‘അതീനിയം’ എന്ന മാസികയുടെ പത്രാധിപർക്ക്, പൗരാണികതയെയും പാരമ്പര്യത്തെയും കുറിച്ചുള്ള പഠനങ്ങൾക്ക് പ്രാധാന്യംകൊടുക്കണമെന്ന് ആവശ്യപ്പെട്ടുകൊണ്ട് കത്തെഴുതി.
ആ കത്തിലാണ് ‘ഫോക്ലോർ’ എന്ന പദം ആദ്യമായി പരാമർശിക്കപ്പെട്ടത്.
ആ ദിനത്തിൻറെ സ്മരണയ്ക്കായാണ് എല്ലാ വർഷവും ഓഗസ്ത് 22 അന്താരാഷ്ട്ര നാട്ടറിവ് ദിനമായി ആചരിച്ചുപോരുന്നത്.
, അനുബന്ധം ↑ https://m.dailyhunt.in/news/india/malayalam/tatwamayi+news-epaper-tatwamay/pazhamaye+ariyam+inn+loka+nattariv+dhinam-newsid-132045916 ↑ http://suprabhaatham.com/%E0%B4%A8%E0%B4%BE%E0%B4%9F%E0%B4%BF%E0%B4%A8%E0%B5%86-%E0%B4%85%E0%B4%B1%E0%B4%BF%E0%B4%AF%E0%B4%BE%E0%B4%82/
ലോക നിലവാര ദിനം ഇംഗ്ലീഷ് വിലാസം https://ml.wikipedia.org/wiki/World_Standards_Day
എല്ലാ വർഷവും ഒൿടോബർ പതിനാല് ലോക നിലവാര ദിനം ആയി ആചരിച്ചുവരുന്നു.
വ്യാപാരം , സാങ്കേതികമുന്നേറ്റം , വിജ്ഞാനവ്യാപനം എന്നിവ ലക്ഷ്യമാക്കി 1946 ഒക്ടോബർ 14 ന് ലണ്ടനിൽ 25 രാജ്യങ്ങളിലെ പ്രതിനിധികൾ ചേർന്ന് നിലവാര നിർണ്ണയത്തിനായി പൊതുവായ ഒരു അന്തർദ്ദേശീയ സംവിധാനം ഉണ്ടാവുന്നതിനെ കുറിച്ച് ചർച്ച നടത്തി ഇൻറർനാഷണൽ ഇലൿട്രോകെമിക്കൽ കമ്മീഷൻ (IEC ), ഇൻറർനാഷണൽ ഓർഗനൈസേഷൻ ഫോർ സ്റ്റാൻ‌ഡേർഡൈസേഷൻ (ISO ), ഇൻറർനാഷണൽ ടെലിക്കമ്മ്യൂണിക്കേഷൻ യൂണിയൻ(ITU ) തുടങ്ങിയ  സംഘടനകളിലെ  ആയിരക്കണക്കിനു വിദഗ്ദ്ധർ, സ്വയമേവ അന്തർദ്ദേശീയ നിലവാരഗുണമേൻ‌മകൾ ഉറപ്പു വരുത്തുവാൻ ശ്രമം നടത്തുന്നു .
ഈ പരിശ്രമങ്ങളെ അംഗീകരിക്കാനും,  അനുസ്മരിക്കാനും  പ്രചരിപ്പിക്കാനും  ആണ്  ഒൿടോബർ 14, അന്താരാഷ്ട്ര തലത്തിൽ  ലോക നിലവാര ദിനമായി ആചരിക്കുന്നത്.
ദിനാചരണത്തിന്റെ തുടക്കം
1970 ലാണ് ആദ്യത്തെ ലോക നിലവാര ദിനം ആചരിച്ചത്.
ഓരോ വർഷവും നിലവാരത്തിന്റെ  ഏതെങ്കിലും  മേഖലയിലുള്ള ഒരു വിഷയം ദിനാചരണത്തിനായി ഐ.എസ്.ഒ തെരഞ്ഞെടുക്കാറുണ്ട്.
ലോകത്തിലെ വിവിധ രാജ്യങ്ങൾ ഈ ദിവസം നിലവാരം നിർണ്ണയത്തിനും നിലനിർത്തുന്നതിനും പ്രചരിപ്പിക്കാനും വേണ്ടിയുള്ള വിവിധ പരിപാടികൾ സംഘടിപ്പിക്കുന്നു.
2017 ലെ വിഷയം
"നിലവാരം പട്ടണങ്ങളെ  കാര്യക്ഷമത ഉള്ളതാക്കുന്നു ."
(Standards make cities smarter) എന്നതാണ് നിലവാര ദിനത്തിന്റെ ഈ വർഷത്തെ വിഷയം.
ലോക നാളികേര ദിനം ഇംഗ്ലീഷ് വിലാസം https://ml.wikipedia.org/wiki/World_Coconut_Day
സെപ്റ്റംബർ 2 ലോക നാളികേര ദിനമായി ആഘോഷിക്കുന്നു.
ഇന്ത്യയിൽ നാളികേരം ദിനം ആചരിയ്ക്കുന്നത് പ്രധാനമായും നാളികേര വികസന ബോർഡാണ് .
1999 മുതലാണ് നാളികേര ദിനം ആചരിക്കുന്നത്.
2015 ലെ ആഘോഷം
2015 ലെ പ്രധാന ആഘോഷ പരിപാടികൾ ഇന്ത്യയിൽ വിജയവാഡയിലാണ് നടന്നത്.
‘Coconut for Family Nutrition, Health and Wellness’  എന്നതായിരുന്നു പ്രധാന സന്ദേശം.
ഇന്തോനേഷ്യയിലെ ജക്കാർത്ത ആസ്ഥാനമാക്കി പ്രവർത്തിക്കുന്ന ഏഷ്യൻ ആൻഡ് പസിഫിക് കമ്മ്യൂണിറ്റിയുടെ (APCC) നിർദ്ദേശ പ്രകാരമാണ് സപ്തംബർ 2 ലോക നാളികേര ദിനമായി ആഘോഷിക്കുന്നത്.
സപ്തംബർ 2 നാണ് ഈ സംഘടന സ്ഥാപിതമായത്.
ലോക പത്രസ്വാതന്ത്ര്യ ദിനം ഇംഗ്ലീഷ് വിലാസം https://ml.wikipedia.org/wiki/World_Press_Freedom_Day
ഐക്യരാഷ്ട്രസഭയുടെ നിർദ്ദേശപ്രകാരം 1993 മുതൽ എല്ലാവർഷവും മേയ് 3 ലോക പത്രസ്വാതന്ത്ര്യ ദിനമായി ആചരിക്കുന്നു.
ദൈനംദിന വാർത്തകൾ ജനങ്ങളെ അറിയിക്കുന്നതിനുവേണ്ടിയുള്ള സാഹസിക യത്നത്തിൽ ഏർപ്പെടുന്നതിനിടയിൽ കൊല്ലപ്പെട്ട പത്രപ്രവർത്തകർക്കും ജയിൽവാസം അനുഭവിക്കുന്നവർക്കും അഭിവാദ്യങ്ങൾ അർപ്പിക്കുന്നതിനായാണ് ഇങ്ങനെയൊരു ദിനാചരണം നടത്തുന്നത്.
പത്രസ്വാതന്ത്ര്യത്തിന്റെ നിലനിൽപ്പിനുവേണ്ടി പ്രവർത്തിച്ച എല്ലാ വ്യക്തികളെയും സ്ഥാപനങ്ങളെയും ആദരിക്കാനുള്ള യുനെസ്കോയുടെ ഗില്ലർമോ കാനോ പുരസ്കാരം സമ്മാനിക്കുന്നതും ഈ ദിനത്തിലാണ്.
ഇതും കാണുക പത്രപ്രവർത്തനം പത്രപ്രവർത്തനത്തിന്റെ ചരിത്രം പ്രധാന ദിനങ്ങൾ ദേശീയവും അന്തർദ്ദേശീയവുമായ പ്രാധാന്യമുള്ള ദിനങ്ങൾ അന്തർദ്ദേശീയ പ്രാധാന്യമുള്ള ദിനങ്ങൾ അവലംബം
ലോക നഗരദിനം
ഒക്ടോബർ 31 ന് ഐക്യരാഷ്ട്ര പൊതുസഭ 68/239-ാം നമ്പർ പ്രമേയത്തിലൂടെ ലോക നഗര ദിനമായി ആചരിക്കുവാൻ തീരുമാനിച്ചു.
ആഗോള  നഗരവൽക്കരണത്തോടുള്ള അന്താരാഷ്ട്ര സമൂഹത്തിന്റെ താൽപര്യത്തെ പ്രോത്സാഹിപ്പിക്കുക, രാജ്യങ്ങൾ തമ്മിലുള്ള സഹകരണം വളർത്തുക, നഗരവൽക്കരണത്തിലെ വെല്ലുവിളികളെ അഭിമുഖീകരിക്കുക, അവസരങ്ങൾ നേരിടുക, ലോകമെമ്പാടുമുള്ള സുസ്ഥിര നഗരവികസനത്തിന് സംഭാവന നൽകുക എന്നിവയാണ് ഈ ദിനാചരണം കൊണ്ട് ഉദ്ദേശിക്കുന്നു..
2019 പ്രതിപാദ്യം : ലോകത്തിനെ മാറ്റുന്നു, ഭാവിതലമുറയ്ക്ക് നവീകരണവും മികച്ച ജീവിതവും
ലോക പക്ഷാഘാത ദിനം ഈ ലേഖനം ഒരു അനാഥലേഖനമാണ് .
ഒക്ടോബർ 29 , എല്ലാ വർഷവും, ലോക പക്ഷാഘാത ദിനമായി  ആചരിക്കപ്പെടുന്നു.
സ്വിറ്റ്സർലാന്റിലെ ജനീവ ആസ്ഥാനമായുള്ള  ലോക പക്ഷാഘാത സംഘടന (World Stroke Organisation :  WSO ) രൂപം കൊണ്ടത്‌   2006  ഒക്ടോബർ 29 നാണ് .
തലച്ചോറിലേക്കുള്ള രക്തക്കുഴല് രക്തം  കട്ട പിടിക്കുന്നത്‌  മൂലം അടയുകയോ, പൊട്ടുകയോ ചെയ്യുമ്പോള് പക്ഷാഘാതം സംഭവിക്കുന്നു.
അനാരോഗ്യകരമായ ജീവിതശൈലിമൂലം ഒരുപാട് രോഗങ്ങള് വർദ്ധിക്കുകയും ഉയർന്ന രക്തസമ്മർദ്ദം , കുറഞ്ഞ കായികാദ്ധ്വാനം, പുകവലി , മദ്യപാനം തുടങ്ങിയവ സാധാരണയാവുകയുംമൂലം പക്ഷാഘാതം സ്ഫോടനാത്മകമായനിലയിലേക്ക് വർദ്ധിച്ചിരിക്കുന്നു.
ഒരു പകരുന്ന രോഗമാല്ലാത്ത പക്ഷാഘാതം പ്രതിവർഷം 1.5 കോടി പേരേ ബാധിക്കുകയും, ആറ് സെക്കണ്ടിൽ ഒരാളുടെ മരണത്തിന് കാരണമാവുകയും ചെയ്യുന്നു.
ആരേയും എപ്പോൾ വേണമെങ്കിലും ബാധിക്കാം പക്ഷാഘാതം തടയാവുന്നതാണ് പക്ഷാഘാതത്തിൽ നിന്നും രക്ഷപ്പെട്ടവർക്ക്, ശരിയായ പരിചരണത്തിലൂടെ  ഒരു നല്ല ജീവിതം വീണ്ടെടുക്കാം .
2010 ലെ വിഷയം
ലോകത്ത് ഇന്ന് ജീവിക്കുന്ന ആറ് പേരിൽ ഒരാൾക്ക്‌ വീതം എപ്പോൾ വേണമെങ്കിലും പക്ഷാഘാതം ഉണ്ടാകാമെന്ന മുന്നറിയിപ്പു പ്രതിഫലിപ്പിക്കുന്ന "ആറിൽ ഒന്ന് " എന്നതാണ്  ഈ വർഷത്തെ സന്ദേശം  സ്‌ത്രീകളിൽ രോഗം കണ്ടുപിടിക്കാൻ വൈകുന്നത് കൊണ്ട് പലപ്പോഴും പക്ഷാഘാതം വന്ന സ്ത്രീകളെ തിരികെ ജീവിതത്തിലേക്ക് കൊണ്ടുവരാൻ കഴിയാറില്ല.
പക്ഷാഘാതം ബാധിച്ച് മരിക്കുന്ന സ്ത്രീകളുടെ എണ്ണം പുരുഷന്മാരുടേതിനെക്കാൾ കൂടുന്നതിനും കാരണം ഇതാണ്.
നമുക്കെല്ലാവർക്കും പക്ഷാഘാത പ്രതിരോധതിനു   വേണ്ടി  എന്തെങ്കിലുമൊക്കെ ചെയ്യാൻ സാധിക്കും.
സംഘടനകൾക്ക് പക്ഷാഘാതത്തേകുറിച്ച് ജനങ്ങളിൽ അവബോധമുണ്ടാക്കുവാനും അവരുടെ ജീവിതശൈലിയിൽ വേണ്ടുന്ന മാറ്റങ്ങൾ ഉൾക്കൊള്ളിക്കുവാനും സാധിക്കും.
കുടുംബങ്ങൾക്ക് കൂട്ടായ പ്രയത്നങ്ങളിലൂടെ പക്ഷാഘാതത്തിന്റെ പ്രവണത  കുറച്ചുകൊണ്ടു വരുവാനും സാധിക്കും .
അവലംബം http://www.worldstrokecampaign.org/Pages/Home.aspx Archived 2010-10-28 at the Wayback Machine .
ലോക പരിസ്ഥിതി ദിനം ഇംഗ്ലീഷ് വിലാസം https://ml.wikipedia.org/wiki/World_Environment_Day
എല്ലാ വർഷവും ജൂൺ 5 ആണ് ലോക പരിസ്ഥിതി ദിനം ആയി ആചരിക്കുന്നത്.
പരിസ്ഥിതി പ്രശ്നങ്ങളെ കുറിച്ചുള്ള അവബോധനം  വരുത്താനും കർമ്മ പരിപാടികൾ ആസൂത്രണം ചെയ്യാനുമാണ് പരിസ്ഥിതി ദിനം ആചരിക്കുന്നത്.
ഐക്യരാഷ്ട്രസഭ ജനറൽ അസംബ്ലിയാണ് 1974 മുതൽ ഈ ദിനാചരണം ആരംഭിച്ചത്.
ദിവസേന അന്തരീക്ഷത്തിലെത്തിച്ചേരുന്ന കാർബൺ ഡൈഓക്സൈഡ് , മീഥേൻ , നൈട്രസ് ഓക്സൈഡ് , ക്ലോറോ ഫ്ലൂറോ കാർബണുകൾ എന്നീ വാതകങ്ങളുടെ അളവ് കൂടിക്കൊണ്ടിരിക്കുന്നു.
ഇവ ഓസോൺ പാളികളുടെ തകർച്ചയ്ക്കു കാരണമാകുകയും തന്മൂലം ആഗോളതാപനം ഉണ്ടാകുകയും ചെയ്യുന്നു.
മരങ്ങളും കാടുകളുംസംരക്ഷിക്കുക, വനപ്രദേശങ്ങൾ വിസ്തൃതമാക്കാൻ ശ്രമിക്കുക, അതുവഴി ആഗോള പാർസ്ഥിതിക സന്തുലനവും കാലാവസ്ഥാ സുസ്ഥിരതയും ഉറപ്പാക്കുക എന്നതാണ് പരിസ്ഥിതി ദിനാചരണത്തിന്റെ ലക്ഷ്യം.
‘കാർബൺ ന്യൂട്രാലിറ്റി’ കൈവരിക്കുക വഴി ഓസോൺ വിള്ളലിനു കാരണമാവുകയും ആഗോളതാപനം ഉണ്ടാക്കുകയും ചെയ്യുന്ന ഗ്രീൻ ഹൌസ് വാതകങ്ങൾ പരമാവധി കുറയ്ക്കാനുള്ള ശേഷി കൈവരിക്കുകയുമാണ് ഉദ്ദേശിക്കുന്നത്.
പരിസ്ഥിതിദിന സന്ദേശങ്ങൾ2024 വർഷം വിഷയം ആതിഥേയ രാജ്യം 2022 മണ്ണിനൊപ്പം ഭൂമിക്കൊപ്പം
( Soil Ke Paas
One Earth) സ്വീഡൻ 2021 ആവാസവ്യവസ്ഥ  പുനഃസ്ഥാപിക്കൽ
(Ecosystem restoration) പാകിസ്ഥാൻ 2020 പ്രകൃതിക്കു വേണ്ടിയുള്ള സമയം
(Time for Nature) കൊളംബിയ 2019 വായു മലിനികരണം തടയുക
(Beat Air Pollution) ചൈന 2018 പ്ലാസ്റ്റിക് മലിനീകരണം തടയുക
(Beat Plastic Pollution) ന്യൂഡൽഹി,ഇന്ത്യ 2017 ‘ജനങ്ങളെ പരിസ്ഥിതിയുമായി ബന്ധപ്പെടുത്തുക'
(Connecting People to nature – in the city and on the land, from the poles to the equator) ഒട്ടാവ, കാനഡ 2016 ജീവിതത്തിനായി വന്യമായി പോകൂ, നിയമവിരുദ്ധ വന്യജീവി കടത്തിനെതിരെ അസഹിഷ്ണരാവൂ (Go Wild for Life ZERO TOLERANCE FOR THE ILLEGAL WILDLIFE TRADE.) ലുവാണ്ട, അംഗോള 2015 700 കോടിസ്വപ്നങ്ങൾ ഒരേ ഒരു ഭൂമി ഉപഭോഗം  കരുതലോടെ റോം, ഇറ്റലി 2014 നിങ്ങളുടെ ശബ്ദമാണ് ഉയർത്തേണ്ടത്.
സമുദ്ര നിരപ്പല്ല
(raise your voice not the sea level) ബ്രിഡ്‌ജ്ടൗൺ, ബാർബഡോസ് 2013 Think.
Reduce Your Foodprint ഉലാൻബതർ, മംഗോളിയ 2012 ഹരിത മിതവ്യയത്വം: താങ്കൾ അതിൽ ഉൾപ്പെടുന്നുണ്ടോ?
(Green Economy: Does it include you?) ബ്രസീലിയ, ബ്രസീൽ 2011 വനങ്ങൾ, പ്രകൃതി നമ്മുടെ സമ്പത്ത് ദില്ലി, ഇന്ത്യ 2010 അനേകം ജീവജാതികൾ, ഒരു ഗ്രഹം, ഒരു ഭാവി രംഗ്പൂർ, ബംഗ്ലാദേശ് 2009 നിങ്ങളുടെ ഗ്രഹത്തിന് നിങ്ങളെ വേണം, കാലാവസ്ഥാമാറ്റത്തിനെതിരെ ഒന്നിക്കാൻ മെക്സിക്കോ സിറ്റി, മെക്സിക്കോ 2008 ശീലത്തെ തൊഴിച്ച് മാറ്റുക, കാർബൺ രഹിത സമൂഹത്തിന് വെല്ലിംഗ്ടൺ, ന്യൂസിലാന്റ് 2007 മഞ്ഞുരുകുന്നത് ഒരു പൊള്ളുന്ന വിഷയം ലണ്ടൻ, ഇംഗ്ലണ്ട് 2006 കരഭൂമിയെ മരുഭൂമിയാക്കരുതേ
(Don't Desert Dry Lands) അൾജിയേഴ്സ്, അൾജീരിയ 2005 നഗരങ്ങളെ ജീവിതയോഗ്യമാക്കുക, ഭൂമിക്കിവേണ്ടി ഒരു ആസൂത്രണ പദ്ധതി
(Green Cities, For the Planet) സാൻ ഫ്രാൻസിസ്കോ, യുണൈറ്റഡ് സ്റ്റേറ്റ്സ് 2004 ആവശ്യമുണ്ട് മഹാസമുദ്രങ്ങളെ, ജീവനോടെ കാണുമോ ആവോ (Wanted Seas, and Oceavs Dead or Alive) ബാഴ്‌സലോണ, സ്‌പെയിൻ 2003 വെള്ളം , അതിനുവേണ്ടി 200 കോടി ജനങ്ങൾ കേഴുന്നു
(Water, two billion people are crying for it) ബെയ്‌റൂട്ട്, ലെബനൻ 2002 ഭൂമിക്കൊരവസരം നൽകുക (Give Earth a Chance) ഷെഞ്ജെൻ,ചൈന 2001 ജീവിതത്തിനായ് ലോകത്തെത്തമ്മിൽ ബന്ധിപ്പിക്കുക
(Connect with the World Wide Web of Life) ടോറിനോ, ഇറ്റലി, ഹവാന, ക്യൂബ 2000 2000ആമാണ്ട് പരിസ്ഥിതി സഹസ്രാബ്ദം, ഇതാണ് പ്രവർത്തിക്കേണ്ട സമയം അഡ്‌ലെയ്ഡ്, ഓസ്‌ട്രേലിയ ലോകപരിസ്ഥിതി ദിനം 2011
2011 ലോകപരിസ്ഥിതി ദിനാചരണത്തിലെ ആതിഥേയരാജ്യമായി ഇന്ത്യയെ യു.എൻ. പ്രഖ്യാപിച്ചിരുന്നു .
ഇന്ത്യക്ക് ആദ്യമായാണ് ഈ അവസരം ലഭിക്കുന്നത്.
യു.എൻ. പരിസ്ഥിതി വിഭാഗം യുണൈറ്റഡ് നേഷൻസ് എൻവയൺമെന്റ് പ്രോഗ്രാമിന്റെ (U.N.E.P) അധികൃതരാണ് ഇന്ത്യയെ തിരഞ്ഞെടുത്തത്.
കാട് നിങ്ങളുടെ പ്രകൃതി പരിചാരകൻ എന്നതാണ് 2011-ലെ ലോകപരിസ്ഥിതി ദിനത്തിന്റെ മുദ്രാവാക്യം.
വിവിധ വർഷങ്ങളിൽ ലോകപരിസ്ഥിതി ദിനം 2013
2013 ലെ ലോകപരിസ്ഥിതി ദിനാചരണത്തിന് യു.എൻ.ഇ.
പി നിർദ്ദേശിച്ചിട്ടുള്ള വിഷയം "ചിന്തിക്കുക, തിന്നുക, സംരക്ഷിക്കുക; നിങ്ങളുടെ തീറ്റപ്പാട് കുറയ്ക്കുക" (Think Eat Save; Reduce your food print) എന്നതാണ്.
ലോകപരിസ്ഥിതി ദിനം 2015
2015 ലെ ലോകപരിസ്ഥിതി ദിനാചരണത്തിന് യു.എൻ.ഇ.
പി നിർദ്ദേശിച്ചിട്ടുള്ള വിഷയം "700 കോടിസ്വപ്നങ്ങൾ ഒരേ ഒരു ഭൂമി ഉപഭോഗം  കരുതലോടെ" എന്നതാണ്.
=ലോക പരിസ്ഥിതി ദിനം 2016-
"Fight against the illegel trade in wild life"എന്നതാണ് 2016 ലോക പരിസ്ഥിതി ദിനത്തിന്റെ മുദ്രാവാക്യം.
അംഗോളയാണ് ആതിഥേയ രാജ്യം.
വനത്തിലെ ജീവിതത്തിനു നേരെയുള്ള കൈയേറ്റങ്ങൾ അവസാനിപ്പിക്കാൻ ഊർജ്ജിതമായി നാം പരിശ്രമിക്കേണ്ടതുണ്ട്.
അതാണ് ഈയൊരു മുദ്രാവാക്യത്തിലൂടെ യു.എൻ.ഇ.
പി ഉദ്ദേശിക്കുന്നത്.
=ലോക പരിസ്ഥിതി ദിനം 2017-
"Connecting People to nature – in the city and on the land, from the poles to the equator" ‘ജനങ്ങളെ പരിസ്ഥിതിയുമായി ബന്ധപ്പെടുത്തുക’ എന്നതാണ് 2017 ലോക പരിസ്ഥിതി ദിനത്തിന്റെ മുദ്രാവാക്യം.
കാനഡയാണ് ആതിഥേയ രാജ്യം.
ലോക പരിസ്ഥിതി ദിനം 2018
'Beat Plastic Pollution' എന്നതാണ് 2018-ലെ ലോക പരിസ്ഥിതി ദിനത്തിന്റെ മുദ്രാവാക്യം.
ഇന്ത്യയാണ് ആതിഥേയ രാജ്യം.
ലോക പരിസ്ഥിതി ദിനം 2019
'Beat air Pollution' എന്നതാണ് 2019-ലെ ലോക പരിസ്ഥിതി ദിനത്തിന്റെ മുദ്രാവാക്യം.
ചൈനയാണ് ആതിഥേയ രാജ്യം.
ലോക പരിസ്ഥിതി ദിനം 2020
2020 ലെ ലോക പരിസ്ഥിതി ദിനത്തിന്റെ വിഷയം, പ്രകൃതിയുടെ സമയം, ഭൂമിയിലെ ജീവിതത്തെയും മനുഷ്യവികസനത്തെയും സഹായിക്കുന്ന അവശ്യ അടിസ്ഥാന  കാര്യങ്ങൾ നൽകുക.
ജർമ്മനിയുമായി സഹകരിച്ച് കൊളംബിയയാണ് ആതിഥേയ രാജ്യം.
അവലംബം ദേശാഭിമാനി അക്ഷരമുറ്റം 2012 മെയ് 29 ചൊവ്വ പുറത്തേക്കുള്ള കണ്ണികൾ Wikimedia Commons has media related to Category:World Environment Day .
ലോകപരിസ്ഥിതി ദിനത്തിന്റെ ഔദ്യോഗിക വെബ്‌സൈറ്റ് Archived 2011-02-25 at the Wayback Machine .
http://www.ecoindia.com/education/environmental-day.html http://ces.iisc.ernet.in/hpg/envis/worlenvdoc64.html
ലോക നഴ്സസ് ദിനം ഇംഗ്ലീഷ് വിലാസം https://ml.wikipedia.org/wiki/International_Nurses_day
മേയ് 12 ആണ് ലോക നഴ്സസ്ദിനം ആയി ആചരിക്കുന്നത് .
നേഴ്‌സുമാർ സമൂഹത്തിനു ചെയ്യുന്ന വിലയേറിയ സേവനങ്ങളെ ഓർമിക്കുവാനാണ് ഈ ദിനം ആഘോഷിക്കുന്നത്.
ആധുനിക നഴ്സിങ്ങിന്റെ സ്ഥാപകയായ ഫ്ലോറൻസ് നൈറ്റിൻഗേലിന്റെ ജന്മദിനം ആയതുകൊണ്ടാണ് ഈ ദിവസം നഴ്സസ് ദിനം ആയി ആചരിക്കുന്നത്.
1965 മുതൽ ലോക നഴ്സിങ് സമിതി (International Council of Nurses )ഈ ദിവസം ലോക നഴ്സസ് ദിനം ആയി ആചരിക്കുന്നു.
ലോക നാവികദിനം ഇംഗ്ലീഷ് വിലാസം https://ml.wikipedia.org/wiki/World_Maritime_Day
ഐക്യരാഷ്ട്രസഭ സെപ്റ്റംബർ അവസാന വ്യാഴാഴ്ച ലോക നാവികദിനം അഥവാ  അന്താരാഷ്ട്ര മാരിടൈം ഡെ ആചരിക്കുന്നു.
ഐക്യരാഷ്ട്രസഭയുടെ അന്താരാഷ്ട്ര മാരിടൈം ഓർഗനൈസേഷൻ വഴി ലോകമെമ്പാടും ലോക നാവികദിനം ആഘോഷിക്കുന്നു.
വിവിധ രാജ്യങ്ങളിൽ പല ദിവസങ്ങളിലാണ് ആചരിക്കുന്നത്.
ലോക സമ്പദ്‌വ്യവസ്ഥയിൽ, പ്രത്യേകിച്ച് ഷിപ്പിംഗിൽ അന്താരാഷ്ട്ര സമുദ്ര വ്യവസായത്തിന്റെ സംഭാവന ശ്രദ്ധയിൽപ്പെടുത്തുകയെന്നതാണ് ഈ ദിനത്തിന്റെ ലക്ഷ്യം.
ലോക മാരിടൈം ദിനം ഷിപ്പിംഗ് സുരക്ഷ, സമുദ്ര സുരക്ഷ, സമുദ്ര പരിസ്ഥിതി എന്നിവയ്ക്ക് പ്രാധാന്യം നല്കുന്നു.
ഓരോ വർഷവും പ്രത്യേക പ്രമേയത്തിന് ഊന്നൽ നൽകാറുണ്ട്.
2019 ൽ “നാവിക സമൂഹത്തിലെ സ്ത്രീകളെ ശാക്തീകരിക്കുക” എന്നതാണ് പ്രമേയം.
ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ അനുസരിച്ച് ലിംഗസമത്വത്തിന്റെ പ്രാധാന്യത്തെക്കുറിച്ച് അവബോധം വളർത്തുന്നതിനും നാവിക മേഖലയിലെ സ്ത്രീകളുടെ ഇനിയും പ്രയോജനപ്പെടുത്താത്ത പ്രധാന സംഭാവനകളെ ഉയർത്തിക്കാട്ടുന്നതിനും ഈ വർഷത്തെ പ്രമേയം പ്രാധാന്യം കൊടുക്കുന്നു.
സുസ്ഥിര വികസനത്തിനുള്ള തൊഴിൽ അവസരങ്ങൾ ഉണ്ടാക്കുക,  മാരിടൈം അഡ്മിനിസ്ട്രേഷൻ, പോർട്ടുകൾ, മാരിടൈം ട്രെയിനിംഗ് ഇൻസ്റ്റിറ്റ്യൂട്ടുകൾ എന്നിവയിൽ ഈ മേഖലയിലെ സ്ത്രീകളുടെ കഴിവുകൾ മനസ്സിലാക്കാൻ ഉതകുന്ന അന്തരീക്ഷം വളർത്തിയെടുക്കുക.
നാവിക ഇടങ്ങളിൽ ലിംഗസമത്വത്തിനായി കൂടുതൽ സംഭാഷണം പ്രോത്സാഹിപ്പിക്കുക എന്നിവയാണ് ഈ വർഷത്തെ നാവിക ദിനത്തിലൂടെ ലക്ഷ്യമാക്കുന്നത്.
ലോക പറക്കും തളിക ദിനം
പറക്കും തളികകൾ എന്നും അറിയപ്പെടുന്ന അപരിചിത പറക്കൽ വസ്തുക്കളെക്കുറിച്ച് (UFO unidentified flying object) അവബോധം സൃഷ്ടിക്കാനുദ്ദേശിച്ച് കൊണ്ട് ആചരിക്കുന്ന ദിനമാണ് ലോക പറക്കും തളിക ദിനം അഥവാ World UFO day .
ചിലർ ഈ ദിനം ജൂൺ 24നു ആചരിക്കമ്പോൾ മറ്റുചിലർ ജൂലയ് രണ്ടിനു ആചരിക്കുന്നു.
അമേരിക്കയിലെ ആദ്യ പ്രസിദ്ധ അപരിചിത പറക്കും വസ്തു കണ്ട ദിനമാണ് ജൂൺ 24.
വൈമാനികനായിരുന്ന കെന്നത് ആണൾഡാണ്(Kenneth Arnold) ആദ്യ പ്രസിദ്ധ ദൃഷ്ടാവ്.
1947 ൽ നടന്ന Roswell UFO Incident എന്നറിയപ്പെടുന്ന സംഭത്തെ പ്രചരിപ്പിക്കാൻ ആഗ്രഹിക്കുന്നവരാണ് ജൂലയ് രണ്ട് ദിനക്കാർ.
ഒരു കാലാവസ്ഥ നീരിക്ഷണ ബലൂൺ ന്യൂ മെക്സിക്കോ സംസ്ഥാനത്തിലെ റോസ്വെലിൽ തകർന്നു വീണിരുന്നു.
അതൊരു പറക്കും തളിക ആയിരുന്നെന്നും അതിൽ  അന്യഗ്രഹ ജീവികളുണ്ടായിരുന്നെന്നുമുള്ള പ്രചരണമാണ് റോസ്വെൽ സംഭവം.
സിൽചാർ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Silchar_Medical_College_and_Hospital
1968-ൽ സ്ഥാപിതമായ സിൽച്ചാർ മെഡിക്കൽ കോളേജ് ആൻഡ് ഹോസ്പിറ്റൽ (SMCH), വടക്ക് കിഴക്കൻ ഇന്ത്യയിലെ ഏറ്റവും പഴക്കമുള്ള മെഡിക്കൽ കോളേജുകളിലൊന്നായ തെക്കൻ അസമിലെ സിൽച്ചാറിൽ സ്ഥിതി ചെയ്യുന്ന സർക്കാർ നടത്തുന്ന ഒരു മെഡിക്കൽ കോളേജ് കം ഹോസ്പിറ്റലാണ്.
ബരാക് വാലി എന്നും അറിയപ്പെടുന്ന അസമിന്റെ തെക്കൻ ഭാഗത്തുള്ള ഒരേയൊരു റഫറൽ ആശുപത്രിയായ ഇത് ആ മേഖല കൂടാതെ മിസോറാം, വടക്കൻ ത്രിപുര, വെസ്റ്റ് മണിപ്പൂർ, ദക്ഷിണ മേഘാലയ എന്നിവയുൾപ്പെടെ അയൽ സംസ്ഥാനങ്ങളിലെ ജനങ്ങൾക്കും സേവനം നൽകുന്നു.
ആരംഭവും മുൻ വർഷങ്ങളും
ഇന്ത്യൻ സ്വാതന്ത്ര്യത്തിനുമുമ്പ്, അസമിൽ നിന്നും മറ്റ് വടക്കുകിഴക്കൻ സംസ്ഥാനങ്ങളിൽ നിന്നുമുള്ള ആളുകൾക്ക് മെഡിക്കൽ വിദ്യാഭ്യാസത്തിനും വിപുലമായ വൈദ്യചികിത്സയ്ക്കും മറ്റ് സംസ്ഥാനങ്ങളിലേക്ക് പോകേണ്ടിവന്നിരുന്നു.
ഈസ്റ്റ് ഇന്ത്യാ കമ്പനിയുടെ ബ്രിട്ടീഷ് സർജനായ ജോൺ ബെറി വൈറ്റ്, എംആർസിഎസ്, അസമിൽ ആരോഗ്യ വിദ്യാഭ്യാസവും ആരോഗ്യ സംരക്ഷണവും ആരംഭിച്ചു.
1898-99-ൽ അസമിലെ ദിബ്രുഗഡിൽ അദ്ദേഹം ബെറി വൈറ്റ് മെഡിക്കൽ സ്കൂൾ സ്ഥാപിച്ചു.
കാലക്രമേണ ഈ മെഡിക്കൽ സ്കൂൾ അപ്ഗ്രേഡ് ചെയ്യുകയും 1947 നവംബർ 3-ന് ദിബ്രുഗഢിലെ അസം മെഡിക്കൽ കോളേജ് സ്ഥാപിക്കുകയും അത് അസമിലെ ആദ്യത്തെ മെഡിക്കൽ കോളേജായി നിലകൊള്ളുകയും ചെയ്തു.
മറ്റ് സംസ്ഥാനങ്ങൾക്ക് നിരവധി മെഡിക്കൽ കോളേജുകൾ ഉണ്ടായിരുന്നപ്പോൾ, ആസാമിൽ ഒരെണ്ണം മാത്രമേ ഉണ്ടായിരുന്നുള്ളൂ.
1959-ൽ അസം മുഖ്യമന്ത്രി ബിപി ചാലിഹ, ധനമന്ത്രി ഫകറുദ്ദീൻ അലി അഹമ്മദ്, ആരോഗ്യമന്ത്രി രൂപാം ബ്രഹ്മ എന്നിവരുടെ നേതൃത്വത്തിലുള്ള സംസ്ഥാന സർക്കാർ അസമിൽ രണ്ടാമത്തെ മെഡിക്കൽ കോളേജ് സ്ഥാപിക്കാൻ തീരുമാനിച്ചു.
1959 നവംബർ 7-ന് സംസ്ഥാന സർക്കാർ വിഷയം പരിശോധിച്ച് റിപ്പോർട്ട് സമർപ്പിക്കാൻ ഒരു വിദഗ്ധ സമിതിയെ നിയോഗിച്ചു.
സമിതി അംഗങ്ങൾ സംസ്ഥാനത്തിന്റെ ചില ഭാഗങ്ങൾ സന്ദർശിക്കുകയും പൊതുജനങ്ങളുമായി കൂടിയാലോചന നടത്തുകയും ഒടുവിൽ ആസാമിന്റെ കവാടമായ ഗുവാഹത്തി ഏറ്റവും അനുയോജ്യമായ സ്ഥലമായി ശുപാർശ ചെയ്യുകയും ചെയ്തു.
സിൽച്ചാറിലെ ബരാക് താഴ്‌വരയിൽ മൂന്നാമതും ബ്രഹ്മപുത്ര നദിയുടെ വടക്കൻ കരയിലുള്ള തേസ്പൂരിൽ നാലാമതു മെഡിക്കൽ കോളേജും സമിതി ശുപാർശ ചെയ്തു.
ഗുവാഹത്തിയിൽ ഗുവാഹത്തി മെഡിക്കൽ കോളേജും സിൽച്ചാറിലെ ഘുങ്കൂരിൽ സിൽചാർ മെഡിക്കൽ കോളേജും സ്ഥാപിച്ചു.
1968 ഓഗസ്റ്റ് 15 ന് സിൽചാർ മെഡിക്കൽ കോളേജ് അതിന്റെ സ്ഥിരം കാമ്പസിൽ ഉദ്ഘാടനം ചെയ്തു.
എംബിബിഎസ് കോഴ്‌സിലേക്കുള്ള പ്രവേശനം പ്രതിവർഷം 50 കുട്ടികളായിരുന്നു.
പ്രൊഫ. രുദ്ര ഗോസ്വാമി 1968 ഓഗസ്റ്റ് 1 ന് സിൽചാർ മെഡിക്കൽ കോളേജിന്റെ ആദ്യ പ്രിൻസിപ്പലായി ചുമതലയേറ്റു.
ബോയ്‌സ് ഹോസ്റ്റൽ നമ്പർ-II-ൽ താൽക്കാലികമായി ആരംഭിച്ച പ്രൊഫഷണൽ കോഴ്‌സുകൾ 1971-ൽ സിവിൽ ഹോസ്പിറ്റൽ, സിൽച്ചാർ അതിന്റെ ആശുപത്രിയായി ഏറ്റെടുത്തു.
1977-78 ൽ പ്രധാന ആശുപത്രി കെട്ടിട സമുച്ചയം കമ്മീഷൻ ചെയ്തു.
1985-ൽ അഞ്ച് ക്ലിനിക്കൽ വിഷയങ്ങളിൽ ബിരുദാനന്തര കോഴ്സുകൾ ആരംഭിച്ചു: ജനറൽ മെഡിസിൻ ജനറൽ സർജറി ഒബ്സ്റ്റട്രിക്സ് ഗൈനക്കോളജി ഒഫ്താൽമോളജി ഓട്ടോറൈനൊലറിംഗോളജി
എംബിബിഎസ് കോഴ്‌സിലെ വാർഷിക പ്രവേശന ശേഷി അതേ വർഷം തന്നെ 50ൽ നിന്ന് 65 ആയി ഉയർത്തി.
മെഡിക്കൽ കൗൺസിൽ ഓഫ് ഇന്ത്യ (എംസിഐ) 1976ൽ എംബിബിഎസ് ബിരുദം അംഗീകരിച്ചു.
2008-ൽ റേഡിയോളജി, പാത്തോളജി, അനസ്‌തേഷ്യോളജി, ഓർത്തോപീഡിക്‌സ് എന്നീ നാല് വിഷയങ്ങളിൽ കൂടി പിജി കോഴ്‌സുകൾ ആരംഭിച്ചു.
അതേസമയം, ബിരുദ സീറ്റുകൾ 65ൽ നിന്ന് 100 ആക്കി ഉയർത്താൻ അസം സർക്കാർ തീരുമാനിച്ചു.